OpenLLM-France/wikimedia huggingface dataset:
# Langres (gazta)

    Artikulu hau Frantziako gaztari buruzkoa da; beste esanahietarako, ikus «Langres (argipena)».
Langres izenekoa Xanpaina-Ardena eskualdeko Marne Garaia departamenduan dagoen Langreseko ordokiko gazta frantziar bat da. Appellation d'origine contrôlée edo jatorri izendapena du 1991tik eta 1107/96 zenbakidun Europar Batasuneko araudiaren bidez Jatorri izendapen babestu europar bezala babestuta dago.

## Historia

Langreseko ordokian jatorria duen gazta bat da. XVIII. mendetik ezagutzen da, Langres hiriko domingotarren prioreari esker. Baina gazta hau tokian merovingiar erregeen garaitik egin zela uste da. Bere merkataritza pixkanaka garatu zen: Langreseko merkatariek gazta freskoa erosten zuten eta euren upategi propioetan ontzen zuten, ondoren Paris edo Genovara bidaltzeko. Jatorri izendapena 1991n onartu zen. Livarotaren antzekoa, gehienbat modu lokalean jaten da. Etiketan logotipoa eraman behar du INAO laburdurarekin, eta AOCa duela adierazi behar du, baita gaztaren izena ere.

## Elaborazioa

5 aste ematen ditu gutxienez heltzen. 1998ko ekoizpena 305 tonakoa izan zen, %1,61eko jaitsiera 1996koarekin alderatuz, %2 etxaldeetatik zetorrelarik.

## Ezaugarriak

Langres pasteurizatu gabeko behi esnez eginiko gazta bat da. Zilindro forma eta 180 gramo inguruko pisua du. Bere koipe materia %45ekoa da. Penicillium candidum espezieko lizun zuri bateko azal bat du. Erdiko orea leuna da, krematsua kolorean eta nahiko erraz pirrintzen da. Usai sarkorra dario, bizia, baina ez époisses de Bourgogne gaztarena baino ahulxeagoa. Zaporea nahiko gogorra da, ahosabaia erretzen du, pixkat gazia delarik, baina ez bere lehiakide lokala den époisses de Bourgogne bezain mina.
Hobeto kontsumitzen da maiatza eta abuztua bitartean, bost aste heltzen utzi ondoren, baina bikaina da baita ere martxotik abendurarte. Gazta honi sekula ez zaio bueltarik ematen heltzen ari den bitartean, horregatik pixkat hondoratzen da erdian "iturria" (fontaine, curvette) izeneko hutsune bat eratzen den arte, bere ezaugarririk bereizgariena dena. Ezaugarri honetatik dator gazta hau jateko modu berezi bat, aipaturiko hutsune horretan xanpaina edo marc de Borgoña irauliz dena, ingeles batzuek stilton gaztarekin eta oportoarekin egiten duten bezala dastatzea ahalbidetzen duena. Soilik gaileta gaziekin eta frutarekin ere har daiteke. Marc de Bourgogne, Mercurey eta Nuits-Saint-Georges bezalako ardo zuriekin edo Médoc, Mercurey eta Nuits-Saint-Georges, Bordeleko edo Borgoinakoen gorputza duten ardo beltzak direnak, Andre Jacquart NV Cuvee Grand Cru, Cabernet Melot, Backsberg Estate 1999 ardo beltza, Sancerre, oportoa edo jereza bezalako ardo beltzekin laguntzen da.

## Kanpo estekak

* (Frantsesez)Langres gazta - Webgune ofiziala
* Datuak: Q1240158
* Multimedia: Langres (cheese) / Q1240158
# Langres kantonamendua

Langres kantonamendua Frantziako kantonamendu bat da. Marne Garaia departamenduan dago, Ekialde Handia eskualdean. Guztira 19 udalerri ditu eta Langres da bere hiriburua.

## Kanpo estekak

* Datuak: Q1725723
# Langreko hondartza

Langreko hondartza, Espainiako Kantabria autonomia erkidegoko Somo parrokian dagoen hondartza bat da, Ribamontán al Mar udalerrian. 800 metro luze eta 50 metro zabal ditu.
Hondartzaren erdia inguru eremu nudista da.
* Datuak: Q5400255
* Multimedia: Playa de Langre / Q5400255
# Langresko katedrala

Langresko San Mamesen katedrala (frantsesez: cathédrale Saint-Mammès de Langres) katedral katolikoa da, San Mamesi dedikatua. XII. mendean eraiki zen, eta Langresko apezpikuaren egoitza da. Harmoniaz konbinatzen ditu Borgoinako bolumen erromanikoak eta gurutze gangen estilo gotikoa. Mendebaldeko fatxada XVIII. mendean egin zen, estilo klasikoan. Monumentu historikotzat jo zuten 1862an.
1140aren inguruan, San Bernardoren adiskidea zen Geoffroy de La Roche-Vanneau apezpikuak erabaki zuen katedrala berreraikitzea. Korutik hasi ziren. Hiru maila egin ziren Cluny IIIko elizan bezala, zeina 1088tik 1130ra egin baitzen. Estilo hori estetikagatik zabaldu zen eskualdean, edo Clunyren bitartez aita santuengana hurbiltzeko bide bat zelako. Hala ere, Langresko katedrala ez da Cluny adinakoa, eta, horregatik, Clunyko zenbait osagai ez ziren beharrezkoak Langresen. 1196an kontsakratu zuten eta, antza denez, nabeko gangak baino ez zeuden egiteko. XIII. mendean egin ziren gangak, garai horretako teknikei jarraikiz.
1209an, San Mamesen erlikiak eraman ziren. XIII. mendean kastrolapea egin zen. 1746an, mendebaldeko fatxada behera etortzeko arriskuaren aurrean, eraistea erabaki zuten. 1761etik 1768ra altxatu zuten berria, estilo neoklasikoan.

## Kanpo estekak

* Datuak: Q1165266
* Multimedia: Cathédrale Saint-Mammès de Langres / Q1165266
# Langre (Ribamontán al Mar)

Langre, Espainiako Kantabria autonomia erkidegoko Ribamontán al Mar udalerrian dagoen herri bat da. 2008ko erroldaren araber 129 biztanle zituen.
# Langres (argipena)

Langres esanahi desberdineko hainbat gauza izan daiteke:
* Langres: Frantziako Marne Garaian dagoen herria.
* Langres: Frantziako gazta baten izena.
# Langres

    Artikulu hau Frantziako hiriari buruzkoa da; beste esanahietarako, ikus «Langres (argipena)».
Langres Frantzia ekialdeko udalerri bat da. Langreseko barrutiaren azpiprefektura da, Marne Garaia departamenduan eta Xanpaina-Ardena eskualdean. Izen bereko gaztagatik ezaguna den hiria da.

## Historia

Langres barbaroek hartu eta arpilatu zuten 407an. Ordutik, bertako gotzainak sarri Dijonen bizi izan ziren.
San Gregorio, hiriko gotzaina izan zena 506 eta 538 bitartean, Gregorio Toursekoaren birraitona izan zen honen amaren aldetik.

## Pertsonaia ezagunak

* Felipe Vigarny, Pizkundeko eskultorerik garrantzitsuenetako bat Espainian.

## Ikus, gainera

* Via Francigena

## Kanpo estekak

* Datuak: Q203293
* Multimedia: Langres / Q203293
# Langreseko barrutia

Langreseko barrutia Marne Garaia departamenduaren barruan dagoen Frantziako barruti bat da. 46.842 biztanle ditu 2.163 kilometro koadrotan. Guztira 158 udalerri ditu. Bere hiriburua Langres da.

## Kanpo estekak

* Datuak: Q701396
* Multimedia: Arrondissement Langres / Q701396
# Langrickenbach

Langrickenbach Suitzako udalerria da. Turgovia kantonamenduan dago, Kreuzlingen barrutia barrutian. 2014an 1,291 biztanle zituen 10,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66312
* Multimedia: Langrickenbach / Q66312
Altnau Birwinken Güttingen Lengwil Münsterlingen Sommeri Erlen
# La Frailesca

La Frailesca Mexikoko Chiapas estatuko eskualdeetako bat da. Eskulade horretan nekazaritza eta abeltzaintza-ekoizpen handia duenez, Chiapasko mandiotzat hartzen da. Chiapasko Sierra Madre eta Chiapasko Erdiko Depresioaren artean dago, eta 279 eta 2,755 msnm arteko altuerak ditu.
Gizakiaren presentzia, oro har, oso txikia da, gehienbat migrazio-arrazoiengatik. Populazio mestizoa da nagusi eta gaztelaniaren dialekto aberatsa hitz egiten du. Eskualde hau fraide dominiko ugarik zeharkatzen zuten; dominiko gehienak etxaldeen jabe ziren eta ebanjelizazioaz ere arduratzen ziren.

## Herriak

Udalerri hauek daude eskualdean:
* Ángel Albino Corzo
* Capitán Luis Ángel Vidal
* El Parral
* La Concordia
* Montecristo de Guerrero
* Villa Corzo
* Villaflores.
Villaflores eskualdeko herri nagusia da.

## Klima

Klima beroa eta hezea da, eta udan euria egiten du. Landaredia oihan eta baso hostogalkorrekoa da.

## Historia

Antzina, La Frailesca eskualdea Chiapaneca Nazioarena zen (historikoki Chiapa de Corzorekin lotura izan duen populazio-taldea), garai hartan Chiapas probintzian zeuden nazio indigenen artean borrokazaleena eta emankorrena. Ondoren, gobernuek La Frailescara migratzea sustatu zuten, eta, beraz, gehienbat Chiapa de Corzoko jendeak kolonizatu zuen, batez ere gertutasunagatik eta lotura historiko eta familiarrengatik. Hirurogeiko hamarkadan, Belisario Dominguez presa hidroelektrikoa eraikitzearekin batera, La Angostura urtegia sortu zen, populazio eta lur oso emankorrak ur azpian utzirik eta eskualdeko paisaia eta klima aldatuz.

## Erlijioa

Populazio gehiena katolikoa da, %69.98. %12.77 erlijiorik gabekoa da. Gainontzekoak protestanteak, %8.02, eta Biblian oinarritutako elizak dira, %8.55.

## Iruditegia

* Villaflores nolabait eskualdearen burua da.
* Sierra Madre Chiapasen.
* Uraren presentzia handia da.

## Erreferentziak

* ↑ http://www.haciendachiapas.gob.mx/planeacion/Informacion/Desarrollo-Regional/prog-regionales/FRAYLESCA.pdf
* ↑ https://www.facebook.com/watch/?v=253219272902991
* ↑ https://web.archive.org/web/20240110202753/https://www.ceieg.chiapas.gob.mx/productos/files/MAPASTEMREG/REGION_VI_FRAILESCA_post.pdf
* ↑ https://es.slideshare.net/lulu1256/regiones-frailesca-y-de-los-bosques-del-estado-de-chiapas

## Kanpo estekak

* Datuak: Q5963421
# La Fourche (Parisko metroa)

La Fourche Parisko metroaren geltokia da, Paris udalerriko 17. barrutian eta 18. barrutian dagoena.

## Ikus, gainera

* Parisko metroa
* Parisko metroaren geltokiak
* 13. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q780625
* Multimedia: La Fourche (Paris Metro) / Q780625
# La Frasnée

La Frasnée Frantziako udalerria da, Jura departamenduan dagoena, Borgoina-Franche-Comté eskualdean. 2013an 40 biztanle zituen.

## Demografia
### Biztanleria

2007an La Frasnée udalerrian erroldatutako biztanleak 40 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 32 etxebizitza zeuden, 17 familiaren etxebizitza nagusia ziren, 14 bigarren erresidentzia ziren eta 1 hutsik zegoen. 27 etxeak ziren eta 5 apartamentuak ziren. 17 etxebizitza nagusietatik 10 bere jabearen bizilekua ziren, 4 alokairuan okupaturik zeuden eta 3 doan lagata zeuden; 3 etxek lau gela zituzten eta 14 etxek bost zituzten. 15 etxek euren parking plaza propioa zuten azpian. 9 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Frasnée udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 8 | 35-39 | 4 |
| 4 | 30-34 | 8 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 26 ziren, horien artean 19 aktiboak ziren eta 7 inaktiboak ziren. 19 pertsona aktiboetatik 17 lanean zeuden (9 gizon eta 8 emakume) eta 2 langabezian zeuden (2 emakume eta 2 emakume). 7 pertsona inaktiboetatik 2 erretiraturik zeuden eta 5 ikasten zeuden.

### Ekonomia jarduerak

2007an zeuden 6 komertzioetatik, 1 erauzte enpresa zen, 4 bestelako produktu industrialen fabrikazioko enpresak ziren eta 1 ostalaritza eta jatetxe enpresa zen.
2009an zeuden norbanakoentzako 3 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren eta 1 jatetxe.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q733203
* Multimedia: La Frasnée / Q733203
# La Fregeneda

La Fregeneda Salamancako udalerria da, El Abadengo eskualdean dagoena.
2009ko urtarrilaren 1eko erroldaren arabera 445 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1768874
* Multimedia: La Fregeneda / Q1768874
# La France (filma)

La France 2007ko Serge Bozon frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Frantzia. 1917ko udazkena. Gerra amaitzen ari da. Camilleren senarra soldadua da eta eskutitzen bitartez jakinaraziko dio frontea geratuta dagoela, etsaia gaizki bizi dela bere trintxeretan, haiek bezalaxe, eta gau batean irabazten dutena hurrengo goizean galtzen dutela...

## Aktoreak

* Sylvie Testud : Camille
* Pascal Greggory : tenientea
* Guillaume Verdier : kadetea
* François Négret : Jacques
* Laurent Talon : Antoine
* Pierre Léon : Alfred
* Benjamin Esdraffo : Pierre
* Didier Brice : Jean
* Laurent Lacotte : Frédéric

## Erreferentziak

* ↑ www.sansebastianfestival.com

## Kanpo estekak

* Datuak: Q3209212
# La Frechako geltokia

La Frecha Asturiasko Printzerriko tren geltoki bat da, Ḷḷena udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Venta de Baños — Gijon

## Zerbitzuak

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-1Ponte de los Fierrosla Frecha • Campumanes • Cobertoria • la Pola de Ḷḷena • Viḷḷayana • Uxo • Santuyano • Mieres–Ponte • Ablaña • la Perea • Lluniego • Soto Rei • les Segaes • el Caleyo • Llamaquique • Oviedo/Uviéu • la Corredoria • Llugones • Llugo • Villabona • Villabona–Tabladiello • Serin • Monteana • Veriña • Calzada d'AsturiesGijón/Xixón :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846476
iea  Asturiasko Renfe Aldiriak :
# Le Tour-du-Parc

Le Tour-du-Parc (bretainieraz Tro-Park) Morbihan departamenduan dagoen Bretainiako udalerria da.

## Kanpo estekak

* Datuak: Q127714
* Multimedia: Le Tour-du-Parc / Q127714
# Le Tombeau de Couperin

Le Tombeau de Couperin (Couperinen hilobia) Maurice Ravel konposatzaile ziburutarrak 1914 eta 1917an idatzi zuen sei zatitan banatutako pianorentzako suite bat da. Lehen lau zatiak konposatzaileak berak orkestratu zituen 1919an.
Izenburuko Tombeau (hilobia) hitzak XVIII. mendean erabili zen musika omenaldi bati erreferentzia egiten dio. Honela ziburutar konposatzaileak François Couperin eta mende horretako barrokoko musika frantziar guztia omentzen zuen. 1914an prestatzen hasia, musika lan hau ia erabat 1917an idatzia izan zen Ravel, gaixorik, gerra frontetik baztertua izan zenean, Lehen Mundu Gerran parte hartu zuenean. Zatietako bakoitza musikariaren gerran hildako lagun bati eskainia dago. Lanaren izaera bareak, konposatua izan zen garai zurrunbilotsu eta ekaitztsuarekin kontrastatzen du.
Pianoarentzako bertsioaren estreinua Marguerit Longen kargu egon zen 1919ko apirilak 11n. Orkestrako bertsioa 1920ko otsailak 28an estreinatu zen.
Suitea osatzen duten zatiak honako hauek dira:
* Prélude (mi minorrean) Jacques Charlot tenientearen omenez (Ma Mère l'Oye transkribatu zuena pianorentzat bakarrik)
* Fugue (mi minorrean) Jean Cruppiren omenez (L'Heure espagnole lana eskaini zion emakumearen semea)
* Forlane (mi minorrean) Gabriel Deluc tenientearen omenez (Donibane Lohitzuneko margolari euskalduna)
* Rigaudon (do maiorrean) Pierre ta Pascal Gaudinen omenez
* Menuet (sol maiorrean) Jean Dreyfusen omenez
* Toccata (mi maiorrean) Joseph de Marliave kapitainaren omenez (musikologoa eta Marguerit Longen senarra).

## Kanpo estekak

* Datuak: Q1819366
* Multimedia: Tombeau de Couperin / Q1819366
# Lamoille (Nevada)

Lamoille Ameriketako Estatu Batuetako erroldak esleitutako leku bat da. Elko konderrian kokatuta dago, Nevada estatuan. 130 biztanle ditu, 4,78 kilometro koadroko azaleran banatuta.

## Ikus, gainera

* Elko konderria

## Kanpo estekak

* Datuak: Q3452155
* Multimedia: Lamoille, Nevada / Q3452155
# Lamo ur-jauzia

Lamo ur-jauzia edo Jalbire Jharana (nepaleraz: लामो झरना) Nepalen dagoen ur-jauzi bat da. Herrialdearen erdialdeko Chitwan barrutian kokaturik dago. Inguruko herri handiena Bharatpur da.
Jabile tenplutik kilometro bateko ibilaldia eginez iristen da Lamo ur-jauziaren azpialdera.

## Deskribapena

Trishuli ibaiak egiten duen 60 metrotako jauzia da. Basoe berdeek inguratzen dute ur-jauzia eta ur emaria urte osoan zehar mantentzen da.

## Turismoa

Ur-jauzia ikusteaz gain kanoan ibil daiteke ibaiean eta hegaztiak ikusteko eta trekingak egiteko prestatuta dago eremua.

## Iruditegia

* Lamo ur-jauzia.
* Ur-jauziaren azpialdea.
* Ur-jauziaren gainaldea.

## Erreferentziak

* ↑ (Ingelesez) «Discover Jalbire Jharana (Lamo Jharana)» Chitwan Tourism (Noiz kontsultatua: 2024-07-27).
* 1 2 (Ingelesez) «Jalbire Waterfall (Jharana) Chitwan Nepal» khojnu.com (Noiz kontsultatua: 2024-07-27).

## Kanpo estekak

* Datuak: Q25620814
# Latrappita

Latrappita oxido motako minerala da eta vapnikita subtaldearen kidea da.

## Ezaugarriak

Latrappita oxido mineralaren formula kimikoa hau da: ${\ce {Ca2NbFe^{3+}O6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Latrappite: Mineral information, data and localities.» www.mindat.org (Noiz kontsultatua: 12-05-2019).
# Latrobe (Pennsylvania)

Latrobe Pennsylvaniako hiri bat da. Westmoreland konderrian kokatua dago. 2010ean 8.338 biztanle zituen, 6,00 kilometro koadrotan banatuta.

## Ikus, gainera

* Westmoreland konderria

## Kanpo estekak

* Datuak: Q969307
* Multimedia: Latrobe, Pennsylvania / Q969307
# Las Fraguas (Kantabria)

Las Fraguas, Espainiako Kantabria autonomia erkidegoan dagoen herri bat da. 2017an 137 biztanle zituen.

## Ondarea

* Hornillos jauregia
* Datuak: Q6492213
* Multimedia: Las Fraguas, Arenas de Iguña / Q6492213
# Las Garmillas

Las Garmillas, Espainiako Kantabria autonomia erkidegoko Ampuero udalerrian dagoen herri bat da. 2017ko erroldaren arabera 9 biztanle zituen.
# Las Garzas jauregia

Las Garzas jauregia, Panamako Lehendakaritza Jauregia izenez ere ezaguna, Panamako Errepublikako Lehendakaritzaren egoitza da, eta bertan daude Lehendakaritzako Ministerioa eta Erakundeak Babesteko Zerbitzua.

## Historia

Jatorrizko eraikina 1673an hasi zen eraikitzen, Panamako Errege Audientziako oidor titulua zuen Luis de Lozada eta Quiñonez zuzendariaren aginduz. Hala ere, ordutik hainbat aldaketa izan ditu. Lehen erabileretako bat Aduana eta Kontularitzaren egoitza izan zen 1740an. Eraikina ia erabat suntsitu zuen sute batek 1756an. Berrezarri ondoren, 1821ean erabili zen gordailu gisa, 1872 eta 1875 artean gizonen eskola normal gisa, Gobernu Etxea, Banku Nazionalaren egoitza, 1875ean Lehendakaritza Jauregi bihurtu arte.
1922an, Belisario Porras presidenteak eraikin hori zaharberritzea erabaki zuen. Haren ezaugarri kolonialak indartu eta bigarren solairu bat eraiki zen. Leonardo Villanueva Meyer arkitektoak egin zituen lan horiek. Areto Horia, lehendakaritzako jantokia eta erdiko patioa asko berritu ziren. Halaber, patio andaluziar bat gehitu zen bigarren solairuan, eta hirugarren solairu bat eraiki zen, presidentetzarako egoitza izateko. Inaugurazio ofiziala 1923ko abuztuaren 3an izan zen, baina 1938. urtera arte ez zuen osorik erosi Lehendakaritza Jauregiak. Orduan, Banku Nazionala Hiribide Zentraleko etxe nagusi berrira aldatu zen.
Jauregia presidente gehienen egoitza eta bulego nagusi gisa erabili da, batzuk izan ezik, hala nola Laurentino Cortizo, Juan Carlos Varela, Ricardo Martinelli, Martín Torrijos, Mireya Moscoso eta Ernesto Pérez Balladares. Horiek beren egoitzak mantendu eta egunero bertara bidaiatzea erabaki zuten.

## Erreferentziak

* ↑ Castillero, Ernesto J.. (Junio de 1960). Revista Lotería. , 45-50 or..
* ↑ Datos sobre el Palacio Presidencial de Panamá. AlonsoRoy.com.
* ↑ El Palacio de las Garzas. Gobierno Nacional de Panamá.

## Kanpo estekak

* Datuak: Q3064689
* Multimedia: Palacio de las Garzas / Q3064689
# Las Heras Etorbidea

Las Heras Jenerala Etorbidea, Buenos Aireseko etorbide bat da.

## Ibilbidea

Vicente Lopez Plazan abiatzen da, Montevideo Kalean, Recoleta auzoan, Callao Etorbidea gurutzatzean, zabalago egiten da, bikoiztuz.
Pueyrredon Etorbidearekin mozten den tokian, Buenos Aireseko Unibertsitateko Ingeniaritza Fakultatea dago, hau dagoen eraikina, sekula amaitu ez zelarik.
Diaz Koronela Etorbidearekin gurutzatzen den tokian, Las Heras Parkea dago, Espetxe Nazionala zegoen. Hor, Palermo auzoan sartzen da.
Etorbideak, Italia Plazaraino jarraitzen du, hor, Santa Fe Etorbidearekin elkartzen delarik, non, Buenos Aireseko Zooaren sarrera eta Argentinako Landa Elkartearen egoitza aurkitzen diren.

## Izena

Izena, Juan Gregorio de las Heras militarraren omenez du.

## Kanpo estekak

* Datuak: Q8210280
* Multimedia: Avenida Las Heras, Buenos Aires / Q8210280
# Las Flores (Honduras)

Las Flores Hondurasko Lempira departamenduko udalerri bat da. 78 km²ko azalera du eta 2013ko datuen arabera 9470 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2293008
* Multimedia: Las Flores, Honduras / Q2293008
# Las Gabias

Las Gabias Granadako probintziako (Espainia) udalerria da. 2007an 13.950 biztanle zituen.

## Kanpo estekak

* (Gaztelaniaz) Las Gabiasko Udala
* Datuak: Q574340
* Multimedia: Las Gabias / Q574340
# Las Gaunas Futbol Zelaia

Las Gaunas estadioa edota Las Gaunas Udal zelaia (gaztelaniaz: Estadio Las Gaunas), Errioxako Logroño hiriburuan dagoen futbol zelai bat da, Espainia. hirian kokatutakoa. 2002ko otsailaren 28an inauguratu zen eta dagokion Logroñoko Udalaren jabegokoa da. Unión Deportiva Logroñés Bigarren B mailako taldeak eta Hirugarren mailako Sociedad Deportiva Logroñés taldeek erabiltzen dute.

## Kanpo estekak

* Datuak: Q1369314
* Multimedia: Estadio Las Gaunas / Q1369314
# Las Herencias

Las Herencias Toledoko udalerria da, La Jara eskualdean dagoena.
2009ko urtarrilaren 1eko erroldaren arabera 821 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1641578
* Multimedia: Las Herencias / Q1641578
# Las Flores (Kalifornia)

Las Flores Ameriketako Estatu Batuetako erroldak esleitutako leku bat da. Orange konderrian dago, Kalifornia estatuan. 5.995 biztanle ditu, 5,749405 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q2155868
# Las Flores (El Salvador)

Las Flores El Salvadorko Chalatenango departamenduko udalerri bat da. 2007ko erroldaren arabera 1583 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3947412